REPUBLIKA HRVATSKA
OSNOVNA ŠKOLA BRŠADIN
DUJE ZAHARIĆA 1
32222 BRŠADIN

KLASA: 112-07/22-01/1     
UR.BROJ: 2196-125-22-01
Bršadin, 19. siječnja 2022. godine

OBAVIJEST I UPUTE O TESTIRANJU KANDIDATA PRIJAVLJENIH NA NATJEČAJ ZA POPUNJAVANJE RADNOG MJESTA: UČITELJA POVIJESTI 4 sata tjedno, određeno nepuno radno vrijeme
Povjerenstvo za vrednovanje kandidata prijavljenih na natječaj za popunjavanje radnog mjesta učitelj/učiteljica povijesti na određeno vrijeme (4 sata tjedno),  objavljenog dana 23. prosinca 2021. godine na Oglasnoj ploči te web stranicama HZZ-a i OŠ Bršadin, obavještava kandidate koji su podnijeli pravovremene i potpune prijave te koji ispunjavaju propisane formalne uvjete po natječaju, kako će se testiranje održati dana 31. siječnja 2022. godine s početkom u 13:00 sati u prostorijama OŠ Bršadin, Duje Zaharića 1. 
Pri dolasku na testiranje, svi su kandidati dužni sa sobom imati važeću osobnu iskaznicu. Kandidat koji ne pristupi testiranju smatra se da je povukao prijavu na javni natječaj i više se neće smatrati kandidatom. 

1. RASPORED I SADRŽAJ TESTIRANJA 
Testiranje će se provesti na sljedeći način: 
• Pismena provjera znanja – provjera znanja bitnih za rad učitelja/ice povijesti.
• Izvori za pripremu provjere znanja: 
   Pravni izvori su:
1.	Zakon o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 64/20)
2.	Pravilnik o kriterijima za izricanje pedagoških mjera (NN 94/2015, 3/2017)
3.	Pravilnik o načinu postupanja odgojno-obrazovnih radnika školskih ustanova u poduzimanju mjera zaštite (NN 132/13)
4.	Kurikulumi međupredmetnih tema
5.	GIK
6.	Praktični dio 
Pisani test se sastoji od ukupno 20 pitanja, a maksimalan broj bodova koji kandidati mogu ostvariti je 40 bodova. Uz svako pitanje iskazan je broj bodova. Smatra se da su kandidati položili pisani test ako su ostvarili najmanje 70 % bodova na provedenom testiranju.
Kandidati koji zadovolje na pisanoj provjeri imaju pravo pristupiti razgovoru (intervju) s Povjerenstvom. 
Kandidat na intervjuu može ostvariti ukupno 20 bodova, koji se pribrajaju ukupnom rezultatu ostvarenom na pismenom dijelu testiranja. Kandidati će biti pozvani na intervju putem maila.

2. PRAVILA TESTIRANJA 
1. Po dolasku na provjeru znanja od kandidata će biti zatraženo predočavanje odgovarajuće identifikacijske isprave radi utvrđivanja identiteta. Testiranju ne mogu pristupiti kandidati koji ne mogu dokazati identitet, osobe koje ne ispunjavaju formalne uvjete natječaja, te osobe za koje se utvrdi da nisu podnijele prijavu na javni natječaj za radno mjesto za koje se obavlja testiranje.
2. Po utvrđivanju identiteta i svojstva kandidata započet će se s testiranjem. 
3. Za pismenu provjeru znanja kandidatima će biti podijeljena pitanja za provjeru znanja koja su jednaka za sve kandidate. 
Pismena provjera znanja za kandidate sastoji se od:  provjera znanja bitnih za rad učitelja/ice povijesti. Pismena provjera znanja ukupno traje 45 minuta. 
Za vrijeme pismene provjere znanja NIJE DOPUŠTENO: koristiti se bilo kakvom literaturom ili bilješkama, koristiti mobitel ili druga komunikacijska sredstva, napuštati prostoriju u kojoj se vrši provjera znanja, te razgovarati s ostalim kandidatima ili na drugim način remetiti mir i red.
Ukoliko kandidat postupi na nedopušteni prethodno opisan način bit će udaljen s testiranja, a njegov rezultat Povjerenstvo neće niti ocjenjivati, te će se smatrati da je kandidat povukao prijavu na natječaj. 
4. Povjerenstvo kroz intervju s kandidatima utvrđuje znanja, sposobnosti i vještine te interese, profesionalne ciljeve i motivaciju kandidata za rad na radnom mjestu za koje je podnio prijavu.
5. Nakon provedenog intervjua, Povjerenstvo će utvrditi rang listu kandidata prema ukupnom broju bodova ostvarenih na provjeri znanja i razgovoru (intervju). 
6. Povjerenstvo dostavlja ravnateljici izvješće o provedenom postupku uz koje prilaže i rang listu kandidata prema ukupnom broju bodova ostvarenih na provjeri znanja i razgovoru, a ravnateljica odlučuje o zasnivanju radnog odnosa s izabranim kandidatom, uz prethodnu suglasnost Školskog odbora. Prije donošenja odluke o kandidatu, ravnateljica zadržava pravo pozvati kandidate na razgovor.
O rezultatima natječaja kandidati će biti obaviješteni u skladu s Pravilnikom.

                                                 
                                                                                                                                                         Povjerenstvo za vrednovanje kandidata